**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 6.2. 2020

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesenia
3. Správa OLH, plán práce na rok 2020
4. Príprava valného zhromaždenia
5. Plán ťažby na rok 2020
6. Návrh poistenia na traktor
7. Diskusia, predloženie nových návrhov.
8. Návrh na uznesenie.

Zasadnutie výboru viedol Ján Karas, privítal prítomných, konštatoval, že výbor je uznášaniaschopný.

1. **Návrh programu , určenie zapisovateľa.**

Predseda výboru oboznámil prítomných s programom , ktorý bol schválený. Za zapisovateľku určil Annu Brukovú.

1. **Kontrola uznesenia.**

Uznesenie zo zasadnutia výboru boli splnené. Odber elektriny bol zaevidovaný, obecné lesy zaplatili 300 eur za odber a čiastočne urobili poriadok zhrnutím blata.

1. **Správa OLH , plán práce na rok 2020.**

Správu predniesol OLH Michal Chomist, oboznámil prítomných s ťažbovou činnosťou. V roku 2019 sa vyťažilo 502,62 m3 dreva, z toho 144,32 m3 smreka, 385,30 m3 buka a 20 m3 v samovýrobe. Prebierky do 50 rokov boli vykonané na 19,39 ha ,nové holiny po ťažbách na 0,49 ha. Vysadilo sa 3300 ks sadeníc. Haluzina bola uhodená na 1, 40 ha. Prerezávky sa vykonali na 4,40 ha. Ochrana proti burine sa previedla na 10 ha a ochrana proti ohryzu bola prevedená na 13 ha.

1. **Príprava valného zhromaždenia.**

Predseda výboru oboznámil prítomných s organizáciou valného zhromaždenia a s návrhom programu VZ. Podal návrh členov do jednotlivých komisií. Ostatní členovia sa doplnia na valnom zhromaždení.

1. **Plán ťažby na rok 2020.**

OLH informoval prítomných, že sa končí 10 ročné obdobie . Ťažba na rok 2020 – výber je plánovaný v Havrane v porastoch 1342 A a 1342 BO na rok 2019, ktorý sa nevykonal, by sa mal robiť tento rok , v prípade, že sa nájde ťažbová partia do daného terénu. Okrem toho budú vykonávané aj výchovné ťažby v Havrane na výmere 22,45 ha. V roku 2020 by sa malo zasadiť 4400 sadeníc. Správa OLH aj Plán práce na rok 2020 tvorí prílohu tejto zápisnice.

1. **Návrh poistenia na traktor.**

Predseda výboru oboznámil prítomných s návrhom zmluvy na poistenie traktora. Konštatoval, že poistné plnenie je nevýhodné pre takúto prevádzku traktora, ktorá je v našich podmienkach. Členovia výboru neodporučili poistiť traktor pri takýchto nevýhodných podmienkach.

1. **Diskusia, predloženie nových návrhov.**

Predseda výboru informoval prítomných o odbere elektrickej energie na pílnici. Za odber sme zaplatili 700 €, z toho nám zaplatili obecné lesy 300€. Milan Hoždora z OL odhrnul aj blato na pílnici. Ďalej informoval prítomných, že oslovil ťažbárov na ťažbu dreva v tomto roku. Informoval o jednaní s partiov, ktorá kála drevo, dohodli sa na zvýšení na 6 € za m3 a o podmienkach vyplácania. Ing. Peter Straka oboznámil členov výboru o trase diaľnice a tiež o tuneli Korbelka. Podal návrh na vyhotovenie preukazov pre členov výboru a členov dozornej rady.

1. **Predseda výboru podal návrh na uznesenie.**

V Stankovanoch 6. 2. 2020 zapísala Anna Bruková

Overovatelia: ..............................

...............................

U z n e s e n i e

prijaté na zasadnutí výboru PS Urbár Stankovany

dňa 6. 2: 2020

Uznesenie č. 1 k bodu 1

Výbor súhlasí s programom a s menovaním zapisovateľky.

Uznesenie č. 2 k bodu 2

Predseda konštatoval, že uznesenia zo zasadnutia výboru zo dňa 18.12.2019 boli splnené.

Uznesenie č. 3 k bodu 3

Výbor berie na vedomie správu OLH

Uznesenie č. 4 k bodu 4

Členovia výboru sa oboznámili s prípravou na valné zhromaždenie.

Uznesenie č. 5 k bodu 5

Výbor berie na vedomie plán ťažby na rok 2020

Uznesenie č.6 k bodu 6

Členovia výboru neodporučili poistiť traktor pri nevýhodných zmluvných podmienkach.

Uznesenie č. 7 k bodu 7

Výbor berie na vedomie diskusné príspevky, obsah ktorých je zaznamenaný v zápisnici.

V Stankovanoch 6. 2. 2020 Ján Karas

Predseda výboru PS Urbár Stankovany

Prílohy: prezenčná listina

Správa OLH